Jordan | Wineries & Vineyards in Austria | Natalie MacLean
JordanGross Reipersdorf 65PulkauAustria Email: www.weingut-jordan.atVineyards: +43 (2946) 2464
Winemaker's Choice: office@weingut-jordan.at Wat wil vroue die graagste vir Valentynsdag hê? - Jou Gesin | Solidariteit WêreldJou Gesin | Solidariteit Wêreld
Tuis › 2016-begroting › Wat wil vroue die graagste vir Valentynsdag hê?
Vrydag | 12 Februarie | 2016
Sondag is Valentynsdag. Maar weet jy wat die vrou in jou lewe die graagste vir Valentynsdag wil hê? Dalk het jy gedink om maar soos die meeste mans ’n bos rooi rose en sjokolade hartjies by die naaste supermark te koop. Of dalk dink jy dat niks anders by duur juweliersware sal kan kers vashou nie.
Volgens ’n Britse studie verkies 87% van vroue ’n drukkie of ander romantiese gebaar bo duur juwele. Die romantiese gebaar kan verskeie vorme aanneem, maar die belangrikste is dat sy gekoester en geliefd voel. Sommige vroue in die studie beskou ’n gedig of ’n liefdesbrief as die perfekte Valentynsgeskenk. Ander verkies weer ’n romantiese ete en kwaliteittyd met hul maat.
Nie alle mans is van nature romanties nie. Hier is ’n paar idees om Valentynsdag spesiaal te maak sonder om voorspelbaar te wees en sjokolade of juwele te koop:
Skryf vir haar liefdesbriefies en plak dit oral in die huis: teen haar kasdeur, die yskas, die badkamerspieël en haar motor se deur. Sy sal definitief verras en beïndruk wees!
Gebruik jou eie woorde. Selfs al is jy nie wel ter tale nie, skryf jou eie kaartjie of briefie in plaas daarvan om op ’n gekoopte kaartjie se woorde staat te maak. ’n Man wat ’n briefie in sy eie handskrif skryf, maak blykbaar ’n vrou se knieë lam.
Kook vir haar. In plaas daarvan om in ’n duur restaurant te gaan sit, bederf die vrou in jou lewe met ’n romantiese ete tuis. Jy hoef nie ’n bobaas-kok te wees nie. Dit kan selfs ontbyt in die bed wees. ’n Glasie sjampanje sal die ontbyt ekstra spesiaal maak. Of kook vir haar aandete en gebruik kerslig om ’n romantiese atmosfeer te skep.
As dit julle eerste Valentynsdag saam is, kan jy ’n oulike tradisie begin. In plaas daarvan om vir haar ’n bos rooi rose te gee, gee vir haar een blom. Gee dan elke jaar met Valentynsdag vir haar een blom meer as die vorige jaar. Oor ’n paar jaar sal ’n bos blomme op Valentynsdag haar herinner aan al julle jare saam.
As jy wel ’n geskenk wil gee, sorg dat dit iets persoonlik of betekenisvol is. Jy kan byvoorbeeld ’n fotoboek maak van al julle herinneringe as ’n paartjie, of dalk van ’n spesiale vakansie of onlangse reis.
Bring tyd saam met haar in die natuur deur. Gaan hou piekniek of gaan stap net ’n entjie in ’n park stap. Sit jou arm om haar en sê vir haar wat sy vir jou beteken. En onthou om haar baie drukkies te gee!
Ruth Styles, 2013, “DON’T say it with diamonds! Women would rather get a poem or hug than expensive jewels this Valentine’s Day, study reveals”, Daily Mail, http://www.dailymail.co.uk/femail/article-2277574/DONT-say-diamonds-Women-poem-hug-expensive-jewels-Valentines-Day.html#ixzz3ze6CnGKF.
Teri Cettina, 2016, “What women really want on Valentines day”, Bankrate, http://www.bankrate.com/finance/personal-finance/what-women-really-want-on-valentine-s-day-1.aspx.